2 साल से चल रही ट्रेन, झालावाड़ सिटी प्लेटफार्म पर जलपान स्टॉल तक नहीं
कोटारेल मंडल के झालावाड़ सिटी रेलवे स्टेशन के लिए दो साल पहले ट्रेन को चला दी गई। लेकिन रेल प्रशासन वहां यात्रियों के लिए मूलभूत सुविधाएं तक उपलब्ध नहीं करवा सका है। ट्रेनों से प्लेटफार्म पर आने-जाने वाले यात्रियों की सुविधा के लिए जलपान स्टॉल तक नहीं खोला जा सका है। इससे यात्रियों को परेशानी का सामना करना पड़ता है।
रामगंजमंडी-भोपाल बड़ी रेल लाइन परियोजना के तहत रामगंजमंडी से झालावाड़ सिटी तक 26.5 किमी क्षेत्र में नई लाइन बिछाई गई थी। इस लाइन पर कोटा से झालावाड़ सिटी तक ट्रेन चलाई गई। पहले ट्रेन दो फेरे करने लगी। बाद में बीना-कोटा ट्रेन को भी झालावाड़ सिटी तक चलाया जाना लगा। यानी झालावाड़ सिटी तक तीन ट्रेन जाने लगी साथ ही इतनी ही ट्रेन वापिस कोटा आने लगी। इन तीनों ट्रेनों को पर्याप्त ट्रैफिक भी मिल रहा है। लेकिन झालावाड़ सिटी प्लेटफार्म पर अभी भी मूलभूत सुविधाओं का टोटा है। प्लेटफार्म पर यदि कोई यात्री नाश्ता करना चाहे तो उसे वहां कोई स्टॉल नहीं दिखेगी। ऐसे में यात्री को परेशान होना पड़ता है।
स्टेशन डी श्रेणी का जल्दी ही करेंगे ठेका
^झालावाड़सिटी रेलवे स्टेशन डी श्रेणी का है। इस स्टेशन पर जलपान की सुविधा यात्रियों को शीघ्र ही उपलब्ध करवाने के प्रयास किए जाएंगे। स्टॉल लगाने के लिए टेंडर करने होंगे। इसकी प्रक्रिया शुरू की जा रही है। वाईके.चौधरी,सीनियर डीसीएम
झालावाड़. रेलवे स्टेशन। यहां पेयजल के लिए स्टॉल तक नहीं है।
bho_Deva hin_Deva hin_Deva hin_Deva hin_Deva hin_Deva